תקנות זכויות החולה (דרכי מינוי, תקופת כהונה, וסדרי עבודה של ועדות אתיקה)

{{ח:התחלה}}
{{ח:כותרת|תקנות זכויות החולה (דרכי מינוי, תקופת כהונה, וסדרי עבודה של ועדות אתיקה), התשנ״ז–1996}}

{{ח:פתיח-התחלה}}
{{ח:תיבה|ק״ת תשנ״ז, 80|תקנות זכויות החולה (דרכי מינוי, תקופת כהונה, וסדרי עבודה של ועדות אתיקה)|https://olaw.org.il/takanot/takanot-5791.pdf}}; {{ח:תיבה|תשס״ד, 837|תיקון|https://olaw.org.il/takanot/takanot-6331.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק זכויות החולה#סעיף 24|סעיפים 24(ד)}} {{ח:חיצוני|חוק זכויות החולה#סעיף 32|ו־32}} {{ח:חיצוני|חוק זכויות החולה|לחוק זכויות החולה, התשנ״ו–1996}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ועדת אתיקה“ – ועדה שמונתה לפי {{ח:חיצוני|חוק זכויות החולה#סעיף 24|סעיף 24 לחוק}};
{{ח:ת|סוג=הגדרה}} ”פניה“ – פניה לועדת אתיקה לענין {{ח:חיצוני|חוק זכויות החולה#סעיף 13|סעיפים 13(ד)}}, {{ח:חיצוני|חוק זכויות החולה#סעיף 15|15(2)}}, {{ח:חיצוני|חוק זכויות החולה#סעיף 18|18}}, {{ח:חיצוני|חוק זכויות החולה#סעיף 20|20}} {{ח:חיצוני|חוק זכויות החולה#סעיף 23|או 23 לחוק}}.

{{ח:סעיף|2|מושבן של ועדות אתיקה ואזורי סמכות}}
{{ח:תת|(א)}} המנהל הכללי יקבע את אזור הסמכות של כל ועדת אתיקה ואת מקום מושבה.
{{ח:תת|(ב)}} המנהל הכללי או מי שהוא הסמיך לכך יהיה רשאי להעביר פניה לועדת אתיקה אחרת, אם ראה לנכון לעשות כן, בשל דחיפות הנושא או בשל ניגוד ענינים של חברי הועדה המוסמכת לאזור.

{{ח:סעיף|3|דרכי מינוי חברי ועדת אתיקה}}
{{ח:ת}} המנהל הכללי ימנה, בכתב, חברים כאמור {{ח:חיצוני|חוק זכויות החולה#סעיף 24|בסעיף 24(א) לחוק}} לכל ועדה שנקבעה כאמור {{ח:פנימי|סעיף 2|בתקנה 2}}, ורשאי הוא למנות ממלא מקום קבוע לכל חבר בועדת האתיקה.

{{ח:סעיף|4|תקופת כהונה|תיקון: תשס״ד}}
{{ח:תת|(א)}} תקופת כהונה של ועדת אתיקה תהיה ארבע שנים.
{{ח:תת|(ב)}} המנהל הכללי רשאי לחזור ולמנות את ועדת האתיקה לתקופות כהונה נוספות בדרך שבה נתמנתה לראשונה.
{{ח:תת|(ג)}} נפטר חבר הועדה, התפטר או בוטל מינויו, ימנה המנהל הכללי חבר אחר תחתיו, והוא יכהן עד תום תקופת הכהונה של ועדת האתיקה.

{{ח:סעיף|5|סיום כהונה}}
{{ח:תת|(א)}} חבר ועדת אתיקה יחדל לכהן לפני תום כהונת הועדה אם התפטר בהגשת כתב התפטרות למנהל הכללי; כהונתו תופסק לא יאוחר מחודש ממועד הגשת כתב ההתפטרות.
{{ח:תת|(ב)}} המנהל הכללי רשאי להעביר חבר ועדת אתיקה מכהונתו אם התקיים אחד מתנאים אלה:
{{ח:תתת|(1)}} הוגשו נגדו כתב אישום או קובלנה בשל עבירה שיש עמה קלון;
{{ח:תתת|(2)}} הוא נתמנה לתפקיד שבשלו הוא נמצא באופן תדיר במצב של ניגוד ענינים עם תפקידו כחבר ועדת אתיקה;
{{ח:תתת|(3)}} הוא נעדר משלוש ישיבות רצופות או ממחצית הישיבות במהלך שנה אחת לכהונתו, וזאת לאחר שנשלחה לו התראה בכתב על כך;
{{ח:תתת|(4)}} המנהל הכללי קבע, על יסוד חוות דעת רפואית, שמחמת מצב בריאותו נבצר מהחבר להמשיך במילוי תפקידו.

{{ח:סעיף|6|פרטי פניה לועדת אתיקה}}
{{ח:ת}} אלה הפרטים שתכיל פניה:
{{ח:תת|(1)}} שם המוסד הרפואי ושם המטפל;
{{ח:תת|(2)}} שם המטופל;
{{ח:תת|(3)}} פרטי הפונה –
{{ח:תתת|(א)}} אם הוא המטפל, יצוין, בנוסף לשמו ושמו של המוסד, גם תפקידו;
{{ח:תתת|(ב)}} אם הוא אינו המטפל, יצוינו שמו, מספר הזהות שלו, מקום מגוריו, ומען להמצאת תשובה;
{{ח:תת|(4)}} העובדות העיקריות הנוגעות לפניה;
{{ח:תת|(5)}} ההוראה {{ח:חיצוני|חוק זכויות החולה|בחוק}} שלפיה נעשית הפניה;
{{ח:תת|(6)}} ענינו של הפונה בקביעת ועדת האתיקה;
{{ח:תת|(7)}} קרבת הפונה למטופל.

{{ח:סעיף|7|הגשת פניה}}
{{ח:תת|(א)}} פניה לפי {{ח:חיצוני|חוק זכויות החולה#סעיף 15|סעיף 15(2) לחוק}} תוגש בידי המטפל, המטופל, בן משפחה או ידיד קרוב של המטופל.
{{ח:תת|(ב)}} פניה לפי {{ח:חיצוני|חוק זכויות החולה#סעיף 13|סעיף 13(ד)}} {{ח:חיצוני|חוק זכויות החולה#סעיף 18|או 18(ג) לחוק}} תוגש בידי המטפל.
{{ח:תת|(ג)}} פניה לפי {{ח:חיצוני|חוק זכויות החולה#סעיף 20|סעיף 20(א)(5) לחוק}}, יכול שתוגש בידי כל אדם בעל ענין.
{{ח:תת|(ד)}} פניה לפי {{ח:חיצוני|חוק זכויות החולה#סעיף 23|סעיף 23(א) {{ח:הערה|לחוק}}}} תוגש בידי המטופל, בא כוחו לפי {{ח:חיצוני|חוק זכויות החולה#סעיף 16|סעיף 16 לחוק}} או עורך דינו.

{{ח:סעיף|8|מועד הדיון בפניה והחלטת ועדת האתיקה}}
{{ח:תת|(א)}} בפניות בענין {{ח:חיצוני|חוק זכויות החולה#סעיף 13|סעיפים 13(ד)}} {{ח:חיצוני|חוק זכויות החולה#סעיף 15|ו־15(2) לחוק}} תיתן ועדת האתיקה את החלטתה בתוך ארבעים ושמונה שעות ממועד קבלת הפניה, אלא אם כן הורה יושב ראש הועדה הוראה אחרת מטעמים מיוחדים שיירשמו; נבצר מהועדה לדון בפניה דחופה בתוך ארבעים ושמונה שעות, תודיע מזכירות הועדה לפונה כי עליו לפנות לבית המשפט המחוזי בהתאם {{ח:חיצוני|חוק זכויות החולה#סעיף 24|לסעיף 24(ג) לחוק}}.
{{ח:תת|(ב)}} בכל פניה אחרת תיתן הועדה החלטה בתוך שלושים ימים ממועד הגשת הפניה אלא אם כן הקדים יושב ראש הועדה את הדיון בפניה בשל דחיפותה.
{{ח:תת|(ג)}} החלטת הועדה בכתב תינתן לפונה, סמוך ככל שאפשר לסיום הדיון; ההחלטה תהיה מנומקת אלא אם כן החליטה הועדה שלא לנמק את ההחלטה, מטעמים מיוחדים שיירשמו.
{{ח:תת|(ד)}} נחלקו הדעות בועדה, תכריע דעת הרוב.

{{ח:סעיף|9|השתתפות ממלא מקום}}
{{ח:ת}} נבצר מיושב ראש ועדת אתיקה או מחבר אחר בה להשתתף בדיון, ישתתף בו מי שנתמנה ממלא מקומו הקבוע.

{{ח:סעיף|10|ניהול פרוטוקול}}
{{ח:תת|(א)}} יושב ראש ועדת האתיקה או מי שהוא קבעו לצורך זה, ירשום פרוטוקול של הדיון בועדה.
{{ח:תת|(ב)}} פרוטוקול יכול שייערך גם בדרך של הקלטה ברשמקול או באופן אחר שיקבע יושב ראש הועדה, ובלבד שיועלה על הכתב ויצורף לתיק הדיון.
{{ח:תת|(ג)}} הפרוטוקול ייחתם ביד יושב ראש ועדת האתיקה.

{{ח:סעיף|11|דיון בדלתיים סגורות}}
{{ח:ת}} דיוני ועדת האתיקה ינוהלו בדלתיים סגורות, אולם הועדה רשאית להרשות אדם, בכפוף לכל דין, להיות נוכח בעת הדיון, כולו או מקצתו.

{{ח:סעיף|12|ניגוד ענינים}}
{{ח:תת|(א)}} חבר ועדת אתיקה לא ישתתף בדיון בועדה אם הוא עלול להימצא, במישרין או בעקיפין, במצב של ניגוד ענינים בין תפקידו כחבר הועדה לבין ענין אחר שלו.
{{ח:תת|(ב)}} נתברר לחבר ועדת אתיקה שהוא מנוע מלהשתתף בדיון מסוים בשל ניגוד ענינים כאמור בתקנת משנה (א), יודיע על כך ליושב ראש הועדה ויימנע מלהשתתף בדיון, ובמקומו ישתתף ממלא מקומו הקבוע בהתאם לאמור {{ח:פנימי|סעיף 9|בתקנה 9}}.

{{ח:חתימות|ל׳ בתשרי התשנ״ז (13 באוקטובר 1996)}}
* '''צחי הנגבי'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]